પરંતુ ઇંગ્લેન્ડના જ અમુક ખણખોદીયા પત્રકારોએ ખોદી કાઢ્યું, એટલેકે શોધી કાઢ્યું કે ખરેખર તો ECB સ્થાનિક બ્રોડકાસ્ટરના દબાણમાં આવી જઈને આ પ્રકારનું નવું ફોર્મેટ લાવી રહ્યું છે. જો આમ થાય તો મેચ નો સમય હજી પણ ઓછો થાય અને એ સમયમાં બ્રોડકાસ્ટરને વધુ જાહેરાત મળે! જો આ વાત સાચી હશે તો ECB ક્રિકેટની જબરદસ્ત કુસેવા કરી રહ્યું છે એમ કહી શકાય, કારણકે આવી રીતે જેમ પેલી મજાક અનુસાર ક્રિકેટ માત્ર પૈસા કમાવા માટે નાનુંને નાનું થતું જશે તો તેનો મૃત્યુઘંટ બહુ જલ્દીથી વાગી જશે.